Waxa hadaladiisii ka mid ahaa “Kolay Cunaha ayaa la I hayaa oo in badan hadli kari maayo,waxaa joogaa Adeerkay oo aanan meesha ka filayn Muj Ibraahim Dhega Weyne,Waxa kale oo jooga Adeerkay Ibraahim Cabdilaahi Cabsiiye, dee Xadhigaygii ayaa gacmaha lagu soo qaadoo aad u haldi maayo,hase yeeshee Hafarka waan iska rogayaa,markii aynu Madaxweynahan Dooranaynay Waxa uu inoo balan qaaday inuu Sharcigu shaqaynayo,Maalin walba oo uu Madaxweynuhu hadlayo wuxuu yidhaahdaa sharciga ayaa shaqaynaya,Muusaw horta Sharciga aan ku shaqeeyay waa kaas,Sharciga Badhasaabada ayaan ku shaqeeyay,Sharciga aan ku shaqeeyay mid aan samaystay maaha,Mid cid kale ii dhiibtay maaha,Mid aan anigu dhul ku cunay maaha,Mid aan lacag ku doonay maaha,waa mid aan ku toosinayay maamulka waxaana ii banaynaya Xeerka Ismaamulka Gobolada Iyo Degmooyinka”.
